2. 	Ενδιάμεση επανεξέταση του έκτου κοινοτικού προγράμματος δράσης για το περιβάλλον, εισηγήτρια: Riitta Myller (
- Πριν από την ψηφοφορία για την τροπολογία 14
Riitta Myller
εισηγήτρια. - (FI) Κύριε Πρόεδρε, από ότι βλέπω, οι Πράσινοι ήθελαν να καταθέσουν τροπολογία σε αυτήν, αλλά ο σκοπός αυτής της τροπολογίας είναι να συμπεριλάβει το τελευταίο τμήμα της τροπολογίας 8 σε αυτήν την τροπολογία. Με άλλα λόγια, δεν θα εξαφανιστεί από το κείμενο.
Ο κατάλογος ψηφοφορίας επίσης αντικαθιστά την τροπολογία 8 με την τροπολογία 14. " πρόθεση δεν είναι να την αντικαταστήσει, αλλά να συμπεριληφθεί σε αυτήν την έκθεση το τελευταίο τμήμα, το οποίο ξεκινά με το "επιπλέον του βραχυπρόθεσμου αναπτυξιακού κόστους".
Πρόεδρος
Κατάλαβαν όλοι; Φοβάμαι πως ούτε και εγώ κατάλαβα. Κυρία συνάδελφε, τι προτείνετε να κάνουμε τώρα;
Είχαν κάτι στο μυαλό τους οι Πράσινοι; Από ότι φαίνεται, όχι αυτήν τη φορά! Θα μπορούσατε σας παρακαλώ να επαναλάβετε αυτό που είπατε, κυρία Myller;
Riitta Myller
εισηγήτρια. - (FI) Κύριε Πρόεδρε, ο κατάλογος ψηφοφορίας επίσης αντικαθιστά την τροπολογία 8 με την τροπολογία 14. " πρόθεση δεν είναι να την αντικαταστήσει, αλλά να συμπεριληφθεί σε αυτήν την έκθεση το τελευταίο τμήμα, το οποίο ξεκινά με το "επιπλέον του βραχυπρόθεσμου αναπτυξιακού κόστους".
Πρόεδρος
Μόλις μου είπαν ότι δεν συμβαίνει κάτι τέτοιο. Να ψηφίσουμε για την τροπολογία 14 λοιπόν; Μόλις μου είπε ο Paul Dunstan, ο οποίος είναι πράγματι ειδικός σε όλα αυτά τα θέματα λεπτομέρειας, ότι δεν είναι δυνατό κάτι τέτοιο. Συστήνει να προχωρήσουμε τώρα στην ψηφοφορία.
- Πριν από την ψηφοφορία για την τροπολογία 15
Satu Hassi
(EN) Κύριε Πρόεδρε, προτείνω ως προφορική τροπολογία η τροπολογία 15 να μην αντικαταστήσει την αρχική παράγραφο 51 αλλά να προστεθεί σε αυτήν την παράγραφο. Καταλαβαίνω ότι η εισηγήτρια συμφωνεί με αυτήν την προφορική τροπολογία.
( Το Σώμα εγκρίνει την προφορική τροπολογία)
